iAnatropi.gr

Όταν μεγαλώσω, θα γίνω Νάνα Μούσχουρη του Νταβίντ Λελαί - Ελό
2025-09-20 21:00 - 23:59 UTC | Θεάτρο Κολωνού, Ιωαννίνων και Καπνέως, Αθήνα, Greece
Ο θεατρικός µονόλογος του συγγραφέα Νταβίντ Λελαί – Ελό σε µετάφραση Αγγελικής Βουλουµάνου και σκηνοθεσία Ελισσαίου Βλάχου. Ερµηνεύει ο Μάνος Καρατζογιάννης.
Ο Μιλού, ένας Γάλλος που µεγαλώνει σε µια επαρχιακή πόλη τη δεκαετία του 80, ανέκαθεν διέφερε από τους συνοµηλίκους του. Στα δεκατέσσερα του, ακούγοντας στην τηλεόραση τη φωνή της Νάνας Μούσχουρη αποφασίζει: «Θα γίνω Νάνα Μούσχουρη!».
Εισιτήρια: 5€

Jethro Tull | The Seven Decades
2025-09-20 20:30 - 23:59 | Δημοτικό Θέατρο Λυκαβηττού, Αθήνα, Αττική, Greece
Το Σάββατο 20 Σεπτεμβρίου οι Jethro Tull επιστρέφουν στην Αθήνα για να δώσουν μια συναυλία – επιστέγασμα της τεράστιας καριέρας τους στο Δημοτικό Θέατρο Λυκαβηττού, στο χώρο που έχουν ξαναμαγέψει το Αθηναικό κοινό. Οι θρυλικοί rockers έρχονται για να μας χαρίσουν ένα ακόμη αλησμόνητο live με ένα ονειρικό setlist που θα μας υπενθυμίσει το αδιανόητο ταλέντο τους. Άλλωστε η Ελλάδα ήταν πάντα στις χώρες που συμπεριλάμβαναν στις περιοδείες τους, με αποκορύφωμα την συναυλία στο Ηρώδειο το 2019, για τα 50 χρόνια του συγκροτήματος.
Αντλώντας τραγούδια από κάθε μία από τις επτά δεκαετίες της ασύλληπτης καριέρας των Jethro Tull, το συγκρότημα θα παρουσιάσει τραγούδια ορόσημα από ολόκληρη την ιστορία τους που απλώνεται σε έξι δεκαετίες. Οι φίλοι τους θα έχουν την ευκαιρία να απολαύσουν ένα μοναδικό νοσταλγικό ταξίδι από τις πρώτες τους δισκογραφικές δουλειές στα 60’s μέχρι το πρόσφατο album “RökFlöte” του 2023 που λατρεύτηκε από fans και μουσικά media.
Η συναρπαστική ιστορία του συγκροτήματος ξεκινά το 1968 στο διάσημο Marquee Club του Λονδίνου, ως ένα ταπεινό αλλά ασυνήθιστο μπλουζ / τζαζ συγκρότημα. Ασυνήθιστο, γιατί το κύριο όργανο που κέρδισε την προσοχή του μανιασμένου κοινού δεν ήταν η κιθάρα, αλλά το κλασικό πλέον φλάουτο σε μια συνύπαρξη που έως τότε δεν είχαμε ξαναδεί.
Μέσα σε ένα χρόνο, ηχογράφησαν το πρώτο τους άλμπουμ “This Was” και σύντομα εμφανίστηκαν στο Royal Albert Hall και σε άλλους συναυλιακούς χώρους και θέατρα σε όλη τη Μεγάλη Βρετανία. Ακολούθησαν το StandUp (1969) και στη συνέχεια το Benefit (1970), ένας δίσκος προάγγελος του μεγάλου τους έργου, του αριστουργηματικού Aqualung (1971), που θεωρείται δικαίως μια από τις σημαντικότερες ροκ κυκλοφορίες όλων των εποχών. Τα άλμπουμ τους μαζί με τις εκπληκτικές τους live εμφανίσεις έχτισαν το όνομα των Jethro Tull ως μια από τις πλέον εμβληματικές μπάντες στην αρχή των 70s.
Με τη σύσταση του Jimi Hendrix, ο θρυλικός διοργανωτής Fritz Rau έφερε για πρώτη φορά το συγκρότημα στη Φρανκφούρτη και το Μόναχο τον Φεβρουάριο του 1970, και σύντομα το συγκρότημα άρχισε να αποκτά αναγνώριση σε όλη την Ευρώπη και στις ΗΠΑ.
Το συγκρότημα έχει κυκλοφορήσει περισσότερα από 30 studio και live albums, πουλώντας πάνω από 60 εκατομμύρια αντίτυπα παγκοσμίως, με ένα ολοκαίνουργιο album των Jethro Tull να αναμένεται τον Μάρτιο του 2025.
Στο επίκεντρο της σκηνής δεσπόζει η εμβληματική φιγούρα του Ian Anderson, που αναλαμβάνει τον ρόλο του ηγέτη του συγκροτήματος. Με μια καλλιτεχνική ιδιοφυΐα που φάνηκε από τα πρώτα βήματα της μπάντας, ο Anderson τολμά να ενσωματώσει το φλάουτο ως βασικό όργανο στη μουσική των Jethro Tull. Η χαρακτηριστική του φιγούρα να παίζει φλάουτο στο ένα πόδι, αποτελεί άλλωστε και το σήμα κατατεθέν του γκρουπ.
Η progressive rock, υπερήφανη για τους πρωτοπόρους της, βρίσκει στους ύμνους LocomotiveBreath και Hymn 43 τραγούδια που τραγουδιούνται από χιλιάδες θαυμαστές παγκοσμίως. Σε μια μουσική πορεία που θριάμβευσε στο πέρας του χρόνου, ο ήχος των Jethro Tull εξελίχθηκε από τα blues, την folk και τη jazz στην progressive και την παραδοσιακή rock, διανθισμένος με τα μοναδικά folk στοιχεία τους.
Μετά από περισσότερες από 3.500 συναυλίες σε περίπου 40 χώρες κατά τη διάρκεια επτά δεκαετιών, ο Ian Anderson και οι Jethro Tull συνεχίζουν να δίνουν συνήθως έως και 100 συναυλίες κάθε χρόνο, τόσο για τους παλιούς όσο και για τους νέους θαυμαστές τους σε όλο τον κόσμο.
To Σάββατο 20 Σεπτεμβρίου θα κάνουν μια στάση στο Δημοτικό Θέατρο Λυκαβηττού προσθέτοντας άλλη μια μνημειώδη live εμφάνιση στη συναυλιακή βίβλο της χώρας μας.

Death Disco Open Air Festival 2025 στην Τεχνόπολη
2025-09-20 20:00 - 23:59
Σάββατο 20 + Κυριακή 21 Σεπτεμβρίου 2025, 2 Μέρες, 2 Stages, 14 Συγκροτήματα!
Το Σάββατο 20 και τη Κυριακή 21 Σεπτεμβρίου 2025 το Death Disco Open Air Festival επιστρέφει!
Μετά από ένα συγκλονιστικό καλοκαιρινό πρώτο εγχείρημα τον Ιούλιο του 2023 στη Τεχνόπολη του Δήμου Αθηναίων και την επιτυχημένη indoor εκδοχή του τον χειμώνα του 2024 στο Fuzz Live Music Club, η ομάδα του Death Disco επιστρέφει στις αρχές του Φθινοπώρου του 2025.Με headliners τη Νew Wave ποιήτρια και προτεργάτη της ηλεκτρονικής μουσικής Αnne Clark από τη μια, και τον Peter Hook, τον ίσως σημαντικότερο μπασίστα όλων των εποχών και τον μοναδικό άνθρωπο στη γη που κρατάει ζωντανό το πνεύμα των Joy Division, το Death Disco βάζει με το καλημέρα τις βάσεις για ένα ακόμα άχαστο διήμερο Open Air Festival.
H Anne Clark, έχοντας στη φαρέτρα της μια εντυπωσιακή δισκογραφία και μερικά από τα πιο εμβληματικά singles όλων των εποχών (με μπροστάρη το απόλυτο club hit “Οur Darkness” που μέχρι και σήμερα βρίσκει με την ίδια ευκολία τον χώρο του στα σκοτεινά αλλά και στα ηλεκτρονικά / techno dancefloors) και με την ώθηση που της έδωσε η πρόσφατη sold out ευρωπαική της περιοδεία, επιστρέφει στην Αθήνα με full band,17 ολόκληρα χρόνια μετά την τελευταία της επίσκεψη.
O Peter Hook, με τη δουλειά του στους Joy Division και τους Νew Order να θεωρείται αξεπέραστη, έρχεται με τη μπάντα του τους Peter Hook and Τhe Light, να μας παρουσιάσει ένα σετ αποκλειστικά βασισμένο σε αυτά τα δύο μεγαθήρια της post punk / new wave / synth pop μουσικής. Μαζί τους ένα ακόμα εμβληματικό post punk σχήμα του Μanchester, οι Chameleons. Ένα από τα πιο επιδραστικά και ταυτόχρονα παραγκωνισμένα σχήματα της εναλλακτικής μουσικής των 80’s, που στις μέρες μας βρίσκει την αναγνώριση που του αξίζει με μπάντες σαν τους Interpol και τους Oasis να τους αναφέρουν σαν μεγάλη τους επιρροή και να θεωρούνται πλέον μια από τις μεγαλύτερες post punk μπάντες όλων των εποχών.
Το νέο αίμα της σκηνής εκπροσωπείται επάξια με τους Buzz Kull του Αυστραλού Marc Dwyer. Mετά τη sold out εμφάνισή τους στις αρχές του 2024, επιστρέφουν στην Αθήνα με το μοναδικό ΕBM / Industrial / Cold Wave δημιούργημά τους, ότι πιο φρέσκο και καινοτόμο έχει να προσφέρει η σύγχρονη “dark” μουσική.
Η πρώτη πεντάδα συγκροτημάτων, συμπληρώνεται με τους Γερμανούς Κlangstabil, που επιστρέφουν το 2025 στη συναυλιακή δράση για να αποδείξουν σε όλο το κόσμο και από σκηνής γιατί θεωρούνται το κορυφαίο σχήμα της IDM / Electro μουσικής.
Το Σάββατο 20 και τη Κυριακή 21 Σεπτεμβρίου 2025, η Αθήνα θα είναι και πάλι στο συναυλιακό επίκεντρο της “σκοτεινής” μουσικής. Με ένα line up που θα κάνει και πάλι τα κεφάλια της εναλλακτικής σκηνής να γυρίσουν προς τη χώρα μας, το Death Disco Open Air 2025 θα είναι το απόλυτο εγχώριο – και ένα από τα σημαντικότερα παγκοσμίως – συναυλιακό γεγονός της σκοτεινής σκηνής μέσα στο 2025. Εσύ θα λείπεις?
Anne Clark & Band
Peter Hook and the Light
Anja Huwe / XMal Deutschland
The Chameleons
Cold Cave
Corpus Delicti
Eddie Dark
Buzz Kull
Klangstabil
Spiritual Front
Aux Animaux
More bands T.B.A.
Πληροφορίες:
20&21/9
DEATH DISCO OPEN AIR FESTIVAL 2025
Τεχνόπολη Δήμου Αθηναίων
Εισιτήρια: 90€
Προπώληση
https://www.ticketmaster.gr/death-disco-open-air-festival-2025_sen_2007061.html

Σινεμά κάτω από τα αστέρια: Κρουέλα
2025-09-20 20:00 - 22:30 | 89ο Δημοτικό Σχολείο Αθηνών, Κρότωνος 4, Αθήνα, Greece
H βραβευμένη με Όσκαρ Έμα Στόουν (“La La Land”) πρωταγωνιστεί στην ταινία της Disney με τίτλο “Κρουέλα”, μια ολοκαίνουρια ταινία με ηθοποιούς για τις επαναστατικές πρώτες μέρες μιας από τις πιο διαβόητες – και περιβόητα μοδάτες – κακοποιούς του κινηματογράφου, της θρυλικής Κρουέλα ντε Βιλ. Η ιστορία της “Κρουέλα”, η οποία διαδραματίζεται τη δεκαετία του 1970 στο Λονδίνο εν μέσω της πανκ ροκ επανάστασης, παρακολουθεί μια νεαρή κλέφτρα που λέγεται Εστέλα, ένα έξυπνο και δημιουργικό κορίτσι, αποφασισμένη να γίνει διάσημη με τα σχέδιά της. Γίνεται φίλη με ένα δίδυμο νεαρών κλεφτών που εκτιμούν την όρεξή της για διαβολιές, και μαζί φτιάχνουν μια ζωή στους δρόμους του Λονδίνου. Μια μέρα, η κλίση της Εστέλα για τη μόδα τραβάει την προσοχή της βαρόνης φον Χέλμαν, ενός θρύλου της μόδας που είναι καταστροφικά κομψή και τρομακτικά “υψηλή”, την οποία ερμηνεύει η δύο φορές βραβευμένη με Όσκαρ Έμα Τόμσον (“Επιστροφή στο Χάουαρντς Εντ”, “Λογική και ευαισθησία”). Η σχέση τους θέτει σε κίνηση γεγονότα και αποκαλύψεις που θα κάνουν την Εστέλα να αποδεχτεί την κακή πλευρά της και να γίνει η άγρια, μοδάτη και εκδικητική Κρουέλα. Η ταινία “Κρουέλα” της Disney σκηνοθετείται από τον Κρεγκ Γκιλέσπι (“Εγώ, η Τόνια”) σε σενάριο της Ντέινα Φοξ και του Τόνι ΜακΝαμάρα, και σε ιστορία των Αλίν Μπρος Μακένα και Κέλι Μαρσέλ /Στιβ Ζίσις. Η παραγωγή είναι των Άντριου Γκαν (“Απίστευτη Παρασκευή”), Μαρκ Πλατ (“Η Μαίρη Πόπινς επιστρέφει”) και Κρίστιν Μπερ (“Κρίστοφερ Ρόμπιν”), με την Έμα Στόουν, τη Μισέλ Ράιτ, τον Τζάρεντ Λέμποφ και την Γκλεν Κλόουζ στην εκτέλεση παραγωγής. Η δύο φορές βραβευμένη με Όσκαρ σχεδιάστρια κοστουμιών Τζένι Μπίβαν (“Mad Max: Ο Δρόμος της Οργής”, “Δωμάτιο με θέα”) δημιουργεί τα εκθαμβωτικά και ευφάνταστα κοστούμια, τα οποία αποκτούν τη δική τους ζωή. ΠΡΟΕΙΔΟΠΟΙΗΣΗ: Ορισμένες ακαριαίες λάμψεις σε αυτήν την ταινία ενδέχεται να επηρεάσουν τους θεατές που είναι ευαίσθητοι στο φως.

Σινεμά κάτω από τα αστέρια: Ο Απίθανος Μορίς
2025-09-20 20:00 - 22:30 | 12ο Γυμνάσιο – 12ο ΓΕΛ Αθηνών, Κειριαδών & Σφηττιών 1, Αθήνα
Ένας νεαρός και ένας πονηρός γάτος ξαφρίζουν τα λεφτά αφελών χωρικών, οι οποίοι νομίζουν ότι οι δύο πρώτοι διώχνουν από τα σπίτια τους τούς σκανταλιάρηδες ποντικούς, όμως και εκείνοι είναι τελικά στο κόλπο. Μέχρι που όλοι τους θα βρεθούν σε μια πόλη όπου κάτι πολύ σκοτεινό κι απειλητικό τούς περιμένει στους υπονόμους.
Ο παραμυθένιος “Αυλητής του Χάμελιν” των αδελφών Γκριμ συναντά τον Βρετανό μυθιστοριογράφο Τέρι Πράτσετ (“Δισκόκοσμος”) και το σκηνοθέτη του “Ουπς! Ο Νώε Έφυγε…” σ’ ένα διασκεδαστικό (για τους ανήλικους θεατές), αλλά περιορισμένης φαντασίας animation με μερικούς ζωηρούς χαρακτήρες (τα ποντίκια κλέβουν την παράσταση από τον μονοδιάστατο Μορίς) και μία και μοναδική ευρηματική ιδέα: το παιχνιδιάρικο γκρέμισμα του “τέταρτου τοίχου”.
Η ταινία προβάλλεται μεταγλωττισμένη στα ελληνικά.
Μ. Βρετανία, Γερμανία. 2022. Διάρκεια: 93΄. Διανομή: ROSEBUD.21

Σινεμά κάτω από τα αστέρια: Το άλλο με τον Τοτό το ξέρεις
2025-09-20 20:00 - 22:30 | 49ο γενικό λύκειο αθηνών, Αχαρνών 413, Αθήνα, Greece
Παιδί χωρισμένων γονιών, ο Τοτό είναι απίστευτα σκανταλιάρης, σε σημείο που μετά την καταστροφική παρουσία του στα εγκαίνια ενός τοπικού μουσείου, οι γονείς του σκέφτονται να τον βάλουν σε οικοτροφείο. Εκείνος και οι φίλοι του, όμως, θέλουν να αποδείξουν πως ο μικρός έχει πέσει θύμα σκευωρίας. Η ταινία προβάλλεται μεταγλωττισμένη στα ελληνικά.

Σινεμά κάτω από τα αστέρια: Γατοσυμμορία η Αρχή
2025-09-20 20:00 - 22:30 | 57ο – 61ο Δημοτικά Σχολεία Αθηνών, Διστόμου 67, Αθήνα, Greece
Ο Τοπ Κατ είναι ένας φτωχός, μελαγχολικός γάτος που ζει μοναχικά στους δρόμους της Νέας Υόρκης . Μέχρι που γνωρίζει τον Μπένι, έναν καλοκάγαθο γάτο, που ψάχνει την περιπέτεια. Οι δυο τους, γρήγορα θα γίνουν κολλητοί και θα καταστρώσουν ένα παράτολμο σχέδιο . Θα τα βάλουν με τον Κύριο Μπιγκ, τον μεγαλύτερο κακοποιό της Νέας Υόρκης, προσπαθώντας να κλέψουν τα διαμάντια του

Μα της Ρηνιώς Κυριαζή
2025-09-19 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Θεατρική παράσταση σε σκηνοθεσία Ρηνιώς Κυριαζή. Μέσα από τα µάτια ενός αυτιστικού ανιχνεύεται το µέσα και το έξω, ο λόγος πριν τον λόγο, ηµαγεία και η οµορφιά ενός κόσµου που διεκδικεί την ουσία.
Παίζουν:
∆ήµητρα Γκλιάτη, Μιχάλης Κουτσκουδής, Μαρίνα Πανηγυράκη, Γιώργος Φριντζήλας, Τιγκράν Αµπραµιάν
Στην παράσταση παρέχονται υπηρεσίες προσβασιµότητας: διερµηνεία στην Ελληνική Νοηµατική Γλώσσα (Σοφία Ροµπόλη) και υπερτιτλισµός (Κερασία Μιχαλοπούλου σε συνεργασία µε τη HansUp).
Σε συνεργασία και µε την επιµέλεια της οµάδας του Nevronas, η παράσταση πλαισιώνεται από παράλληλη εκδήλωση µε τίτλο: Ανοιχτή συζήτηση µε ενήλικους αυτιστικούς, η οποία θα πραγµατοποιηθεί στις 20:00.
Εισιτήρια: 5€

Σινεμά κάτω από τα αστέρια: Το Βιβλίο της Ζούγκλας
2025-09-19 20:30 - 22:00 | 33ο Δημοτικό Σχολείο Αθηνών, Κρουσίου & Ευαγρίου, Αθήνα
Βασισμένο στις διαχρονικές ιστορίες του Ράντγιαρντ Κίπλινγκ και εμπνευσμένο από την κλασική ταινία κινουμένων σχεδίων της Disney, «Το Βιβλίο Της Ζούγκλας» είναι μια επική περιπέτεια ζωντανής δράσης για τον Μόγλη (Νιλ Σέθι), ένα παιδάκι που το μεγάλωσε μια οικογένεια λύκων. Ο Μόγλης ανακαλύπτει ότι δεν είναι πλέον καλοδεχούμενος στη ζούγκλα, όταν ο τρομακτικός τίγρης Σιρ Καν (φωνή του Ίντρις Έλμπα), που έχει τα σημάδια του Ανθρώπου, υπόσχεται να εξαφανίσει αυτό που βλέπει ως απειλή. Αναγκασμένος να εγκαταλείψει το μόνο σπίτι που γνώρισε, ξεκινά ένα ταξίδι αυτογνωσίας, με οδηγό τον αυστηρό πάνθηρα Μπαγκίρα (φωνή του Μπεν Κίνγκσλεϊ) και τον ανέμελο αρκούδο Μπαλού (φωνή του Μπιλ Μάρεϊ). Στην πορεία, συναντά κι άλλα πλάσματα της ζούγκλας που δεν έχουν τις καλύτερες προθέσεις, όπως τον Κάα (φωνή της Σκάρλετ Τζοχάνσον), έναν πύθωνα που με τη σαγηνευτική φωνή του και το βλέμμα του τον υπνωτίζει και τον γαλίφη Βασιλιά Λούι (φωνή του Κρίστοφερ Γουόκεν), που προσπαθεί να αναγκάσει τον Μόγλη να παραδώσει το μυστικό του πολυπόθητου και επικίνδυνου κόκκινου λουλουδιού: της φωτιάς. Κάποιες συχνότητες φωτός ενδέχεται να επηρεάσουν θεατές με φωτοευαισθησία.

Σινεμά κάτω από τα αστέρια: Γοριλομπελάδες
2025-09-19 20:30 - 22:00 | 57ο Γυμνάσιο Αθηνών, Αστραπόγιαννου 3, Αθήνα
Ο Νιφάδας, ο μοναδικός λευκός γορίλας του κόσμου, δραπετεύει από το ζωολογικό κήπο της Βαρκελώνης και μαζί με τον Ελούρ, ένα… ζεν κόκκινο πάντα, αναζητούν τη μάγισσα ενός τσίρκου, η οποία μπορεί να κάνει το τρίχωμά του μαύρο και τον ίδιο «κανονικό».

Σινεμά κάτω από τα αστέρια: Μουλάν
2025-09-19 20:30 - 22:00 | 71ο Δημοτικό Σχολείο Αθηνών, Γενναίου Κολοκοτρώνη 25,, Αθήνα
Η έξυπνη Μουλάν αποδεικνύει την αξία της έξω από την παραδοσιακή κοινωνία, όταν μεταμφιεσμένη σε άντρα στρατιώτη, τον “Πινγκ”, παίρνει τη θέση του πατέρα της στον Αυτοκρατορικό Στρατό της Κίνας. Mε λίγη βοήθεια από τον αστείο δράκο φύλακά της, τον Mούσου, και έναν τυχερό γρύλο, τον Kρι-Kι, η Mουλάν παλεύει να κερδίσει το σεβασμό των συνπολεμιστών της και του γενναίου λοχαγού Σανγκ. Oι περιπέτειές της κλιμακώνονται σε μια μάχη στην κορυφή του Αυτοκρατορικού Παλατιού, όπου η τιμή της οικογένειάς της, η μοίρα του Aυτοκράτορα και ολόκληρης της Kίνας κρέμεται από τα χέρια της.

Σινεμά κάτω από τα αστέρια: Το Απίθανο ταξίδι του Μικρού Γκρίζλι
2025-09-19 20:30 - 22:00 | 117ο Δημοτικό Σχολείο Αθηνών, Μάχης Αναλάτου 70, Αθήνα
Οι μέρες περνούν μες στη χαλάρωση για τον αξιαγάπητο αρκούδο Μικ Μικ και τον πανέξυπνο λαγό Όσκαρ . Αλλά δεν είναι γραφτό τους να απολαύσουν την ηρεμία τους για πολύ καιρό. Mια μέρα, το κλάμα ενός μωρού ακούγεται κοντά στο σπίτι τους κι εκείνοι δεν πιστεύουν στα αυτιά τους. Άλλη μια λανθασμένη παράδοση από τον πελαργό έχει γίνει πια δικός τους μπελάς.

ΡΙΖΕΣ ΦΕΣΤ στην Τεχνόπολη
2025-09-19 18:00 - 23:59
Το καλοκαίρι δεν τελειώνει αν δεν γίνει το ΡΙΖΕΣ ΦΕΣΤ. Αυτό το έχουμε ξαναπεί. Όμως δεν σας έχουμε ξαναπεί ότι θα στήσουμε ξανά την πλατεία μας στην Τεχνόπολη.

Κι εκεί, με το που ανοίξουν οι πόρτες θα μας περιμένει το Ρετσέλι, να μας γλυκάνει σαν γλυκό του κουταλιού που ετοιμάζεται για το φθινόπωρο, με ρεμπέτικα, σμυρναίικα και παραδοσιακά.
Δεν σας έχουμε πει ότι μετά θα μεταφερθούμε στην κεντρική σκηνή, όπου θα συνεχίσουμε να νοσταλγούμε με την Nostos Band, το καλοκαίρι που θα έχει περάσει από την Ήπειρο ως την Κρήτη.
Δεν σας έχουμε πει ότι για πρώτη φορά θα είναι μαζί μας και οι Κυρατζήδες με τη στεριανή ζύγια τους, να μας ανεβάσουν στην Πίνδο και να μας κατεβάσουν μέχρι τον κάμπο και τα νησιά.
Σας έχουμε όμως ξαναπεί ότι με το Ξέφραγο Αμπέλι, θα λιώσουν και οι τελευταίες καλοκαιρινές σαγιονάρες.
Τώρα όσο για τους Γκιντίκι, δεν ξέρουμε. Να σας το πούμε ή να μη σας το πούμε ότι θα κλείσουν τη βραδιά μας;

Πρόγραμμα
18:00 Ανοίγουμε τις πόρτες
18:30 Ρετσέλι
19:30 Nostos Band
20:30 Κυρατζήδες
21:30 Ξέφραγο Αμπέλι
22:30 Γκιντίκι
00:00 Σπίτια σας
ΤΙΜΕΣ ΕΙΣΙΤΗΡΙΩΝ
Early Bird: 10€
Προπώληση: 12€
Ταμείο: 12€
Ελεύθερη είσοδος για παιδιά μέχρι 12 ετών
Προπώληση: www.ticketmaster.gr

Ψαλμοί στο χιόνι του Αντρέα Μαντά
2025-09-18 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Το ποιητικό κείµενο του θεατροποιηµένου αναλογίου του Αντρέα Μαντά αποτελεί µια αντιπολεµική µπαλάντα – ωδή στον χαµένο πατέρα. Μέσα στον ανασυντεθειµένο χρονοχώρο που ορίζει, κινείται η κόρη, η ηθοποιός Λουκία Μιχαλοπούλου, την οποία συνοδεύει µουσικά επί σκηνής, ως ο συµβολισµός του πατέρα, ο πολυοργανίστας θρύλος της µουσικής του κόσµου Stephan Micus.
Σύλληψη – Κείµενο – Σκηνοθεσία: Αντρέας Μαντάς
Εισιτήρια: 10€

Η Ελεωνόρα Ζουγανέλη Live στην Τεχνόπολη
2025-09-18 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Η Ελεωνόρα Ζουγανέλη Live στην Τεχνόπολη
Μετά από μια μεγάλη μουσική βόλτα σε όλη την Ελλάδα αλλά και στην Κύπρο
η Ελεωνόρα Ζουγανέλη μας καλεί σε μια συναυλία γιορτή, μια συναυλία με όσα μας κάνανε να την αγαπήσουμε και με τα καινούρια της, σε μια συναυλία… party!
Μετά από μια μεγάλη, επιτυχημένη περιοδεία σε ολόκληρη την Ελλάδα, και την Κύπρο, η Ελεωνόρα Ζουγανέλη επιστρέφει στην Αθήνα για μία και μοναδική εμφάνιση στην Τεχνόπολη Δήμου Αθηναίων, την Πέμπτη 18 Σεπτεμβρίου, στις 21.00
Η Ελεωνόρα Ζουγανέλη είναι μια μοναδική ερμηνεύτρια και performer που, είτε είναι ποπ, είτε τραγουδάει λαϊκά, είτε ροκάρει, είτε λέει χαμηλόφωνες μπαλάντες, έχει το χάρισμα να σε παίρνει μαζί της και να σε συμπαρασύρει σε μουσικούς τόπους, χρώματα και συναισθήματα. Όποιος την έχει δει live το ξέρει και θέλει να το ξαναζήσει και η ίδια κάνει κι ένα κάλεσμα σε πιο καινούριους φίλους να μοιραστούν αυτήν τη μοναδική βραδιά στην καρδιά της πόλης.
Θα ακούσουμε τραγούδια που αγαπήσαμε αλλά και καινούργια κομμάτια που ήδη έχουν αφήσει το στίγμα τους, τραγούδια που αγαπά η ίδια να λέει κι ας μην είναι δικά της και τραγούδια προτροπές για χορό κι εκτόνωση στον απόηχο του καλοκαιριού. Ένα πρόγραμμα δυναμικό και συγκινητικό ταυτόχρονα, με εξωστρέφεια, χαρά αλλά και μεγάλες ερμηνείες που κουβαλά την υπογραφή της Ελεωνόρας και την αυθεντικότητα της σχέσης της με το κοινό.
Μαζί με την καινούρια μπάντα της – υπό την καθοδήγηση του εξαιρετικού Ευριπίδη Ζεμενίδη, με τον οποίο συνεργάζεται ξανά μετά από μια δεκαετία – δημιουργούν ένα δυναμικό live, γεμάτο ρυθμό, συναίσθημα και αυθορμητισμό.
Το πιο φωτεινό συναυλιακό ραντεβού του καλοκαιριού. Μη χάσετε αυτήν τη μεγάλη μουσική γιορτή!

Πληροφορίες:

Ώρα Έναρξης: 21:00
Δωρεάν είσοδος για παιδιά έως 10 ετών
ΑμεΑ: Δωρεάν (εισιτήριο κανονικά για τον συνοδό)

Όρθιοι:
Early Bird:€ 14
Προπώληση:€ 16
Ταμείο:€ 18
Καθιστοί:
Ζώνη Α: € 23
Ζώνη Β: € 20

Δωρεάν είσοδος για παιδιά έως 12 ετών

Προπώληση: Ticketmaster.gr

Ντίνος Χριστιανόπουλος - Το Ταγκαλάκι
2025-09-17 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η παράσταση σε σκηνοθεσία Αντώνη Μποσκοΐτη και Χάρη Φλέουρα, που αποτελεί θεατροποίηση της συγκλονιστικής συνέντευξης που παραχώρησε ο Ντίνος Χριστιανόπουλος στον δηµοσιογράφο, κινηµατογραφιστή και συγγραφέα Αντώνη Μποσκοΐτη το 2013, αποκαλύπτει τις πιο βαθιές πτυχές του ποιητή µε µια µοναδική θεατρική ένταση. Ο ηθοποιός Χάρης Φλέουρας, ο οποίος κυριολεκτικά «µεταµορφώνεται» σε Χριστιανόπουλο, φέρνει στη σκηνή το πνεύµα και τη φωνή του ποιητή µε έναν καθηλωτικό τρόπο.
Το ρόλο του δηµοσιογράφου ενσαρκώνει ο Αντώνης Μποσκοϊτης.
Εισιτήρια: 5€

Συναλία: 12 χρόνια από τη δολοφονία του Παύλου Φύσσα - Αντιφασιστικός Σεπτέμβρης
2025-09-17 18:00 - 2025-09-18 00:00 | Πολύχωρος Απασμάτων Δραπετσώνας, Γρηγορίου Λαμπράκη, Δραπετσώνα, 18648, Greece
Ο Σύλλογος Πολιτισμού «Παύλος Killah P Φύσσας» διοργανώνει και φέτος τον «Αντιφασιστικό Σεπτέμβρη», μια σειρά εκδηλώσεων αφιερωμένες στη μνήμη του Παύλου Φύσσα, 12 χρόνια μετά τη δολοφονία του από τάγμα της νεοναζιστικής εγκληματικής οργάνωσης Χρυσή Αυγή.
Κεντρικό σημείο των εκδηλώσεων είναι η μεγάλη αντιφασιστική συναυλία που θα πραγματοποιηθεί την Τετάρτη 17 Σεπτεμβρίου 2025, στις 18:00, στον Πολυχώρο Λιπασμάτων Δραπετσώνας (ΣΙΛΟ). Η είσοδος είναι ελεύθερη για όλους.
Ένα μουσικό μωσαϊκό κατά του φασισμού
Στη σκηνή θα ανέβουν μερικά από τα πιο σημαντικά ονόματα της ελληνικής μουσικής σκηνής και ανάμεσά τους και ο Θανάσης Παπακωνσταντίνου που με έναν τρόπο έχει «αφήσει» τις μεγάλες συναυλιακές σκηνές.
Το παρών θα δώσουν:

Μάρθα Φριτζήλα
Θανάσης Παπακωνσταντίνου
1000mods
Ακροβάτες
Βέβηλος
Αλέξανδρος Κτιστάκης
Απόστολος Ρίζος
Σπύρος Γραμμένος
Aria
Otros Mundos
Sigmataf
The Noodles
Urban Pulse

Μέσα από αυτές τις πρωτοβουλίες, ο Σύλλογος Πολιτισμού «Παύλος Killah P Φύσσας» διατηρεί ζωντανή τη μνήμη του Παύλου, υπενθυμίζοντας σε όλες και όλους ότι ο αγώνας κατά του φασισμού είναι συνεχής και καθημερινός.

Φιλοκτήτης
2025-09-16 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Η τραγωδία του Σοφοκλή σε µετάφραση – σκηνοθεσία Γιώργου Κιµούλη.
Παίζουν:

Γιώργος Κιµούλης
∆ηµήτρης Γκοτσόπουλος και
Θοδωρής Κατσαφάδος

Εισιτήρια: 10

APON στην Τεχνόπολη
2025-09-16 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
per επιτυχημένος και περιζήτητος τραγουδοποιός της νέας γενιάς, ανεβαίνει για πρώτη φορά στη σκηνή της Τεχνόπολης Δήμου Αθηναίων την Τρίτη 16 Σεπτεμβρίου, σε μία μεγάλη συναυλία που αναμένεται να μείνει αξέχαστη!

Με τις τεράστιες επιτυχίες του «Βοριάς» και «Χιλιόμετρα» να σαρώνουν σε Spotify, YouTube, TikTok, ραδιόφωνα και clubs, ο APON έχει καθιερωθεί ως ένας από τους πιο επιδραστικούς και σύγχρονους δημιουργούς της ελληνικής μουσικής σκηνής. Το κοινό τον ακολουθεί φανατικά, οι εμφανίσεις του είναι sold out και τα τραγούδια του γράφουν τη δική τους ιστορία.

Η Τεχνόπολη φιλοξενεί ένα εκρηκτικό live, γεμάτο μοντέρνο ήχο, συναίσθημα και ερμηνείες που ξεχωρίζουν. Ο APON θα παρουσιάσει κομμάτια από το πλατινένιο album “SEXERO”, το ολοκαίνουργιο «Ονειροπόλος» και φυσικά όλες τις μεγάλες του επιτυχίες.

Μαζί του οι μουσικοί:
Γιάννης Δίσκος – Ενορχήστρωση / Πνευστά
Παναγιώτης Βουνάτσος – Κιθάρες
Στέλιος Παπακοσμίδης – Πιάνο/Πλήκτρα
Yoel Soto Gonzales – Μπάσο
Μανώλης Τόμπρος – Τύμπανα
Γιώργος Μιχαηλίδης – Βιολί

Ο APON ξεκίνησε τη διαδρομή του στη μουσική τη δεκαετία του 2010 και σε πολύ σύντομο χρόνο αγαπήθηκε από το κοινό για τη φρέσκια προσέγγισή του, τις ειλικρινείς ερμηνείες και τον σύγχρονο urban ήχο του. Παράλληλα με την προσωπική του πορεία, έχει γράψει τραγούδια για κορυφαία ονόματα όπως η Μαρίνα Σάττι, η Ζόζεφιν, η Ελένη Φουρέιρα, η Demy, η Tάμτα, ο Πέτρος Ιακωβίδης, η Χριστίνα Σάλτη κ.α.

Η συναυλία στην Τεχνόπολη σηματοδοτεί ένα μεγάλο σταθμό στην πορεία του και αποτελεί την κορύφωση του επιτυχημένου του καλοκαιρινού tour.

ΠΕΡΙΟΡΙΣΜΕΝΑ ΕΙΣΙΤΗΡΙΑ ΜΕ SPECIAL EDITION MERCH
Για όσους fans του APON επιθυμούν, θα διατεθούν περιορισμένα εισιτήρια με Special Edition Merchandise. Στην τιμή του εισιτηρίου περιλαμβάνεται η είσοδος στη συναυλία και ένα συλλεκτικό κομμάτι Merchandise, διαθέσιμο σε μόλις 100 κομμάτια. Μια ευκαιρία να κρατήσεις κάτι ξεχωριστό από αυτή τη μοναδική βραδιά!

Μη χάσεις αυτή τη βραδιά. Ο APON έρχεται στην Τεχνόπολη και “φέρνει τον βοριά” μαζί του!

Πληροφορίες:

Τρίτη 16 Σεπτεμβρίου
Doors Open: 19:30 | Live Starts: 21:00

Admission + Special Edition Merch: 35€
Early Bird Phase 1: 16€
Eary Bird Phase 2: 18€
Προπώληση: 20€
Ταμείο: 22€
Προπώληση: Ticketmaster.gr

Χάσαμε τη θεία STOP
2025-09-15 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Το έργο σταθµός του Γιώργου ∆ιαλεγµένου σε σκηνοθεσία Χρήστου
Τριπόδη.
Οι τεθλιµµένοι συγγενείς (αλφαβητικά): Τζένη ∆ιαγούπη, Τζόυς Ευείδη, Βίβιαν Κοντοµάρη, Νατάσσα Κοτσοβού, Γιώργος Σουξές, Ορέστης Τζιόβας και
Χάρης Χιώτης
Εισιτήρια: 5€

Κωσταντής Πιστιόλης στην Τεχνόπολη
2025-09-15 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Την Δευτέρα 15 Σεπτεμβρίου ο Κωσταντής Πιστιόλης εμφανίζεται μαζί με τους συνεργάτες του στην Τεχνόπολη Δήμου Αθηναίων σε μια συναυλία που περιλαμβάνει τραγούδια από την πρόσφατη δισκογραφία του αλλά και από την υπόλοιπη μουσική δουλειά του. Παραδοσιακοί ήχοι και γνώριμες μελωδίες εναρμονίζονται με ηλεκτρικούς και πειραματικούς αυτοσχεδιασμούς, δημιουργώντας άλλοτε απόκοσμα και άλλοτε εκστατικά ηχοτοπία. Η μουσική του μας συνοδεύει από την γνωριμία μέχρι την μύηση και από εκεί έως την κάθαρση μέσα από ένα κυκλωτικό γλέντι.
Μαζί του επί σκηνής θα είναι οι μουσικοί:
Βαγγέλης Καζαντζής (ηλεκτρική κιθάρα, λαούτο, φωνητικά)
Γιάννης Ριζόπουλος (κρουστά setup, φωνητικά)
Κώστας Τσαρούχης (κοντραμπάσο, φωνητικά)
Επιμέλεια ήχου: Γιάννης Δαμιανός
Εικαστικό: Barba Dee
Οργάνωση & Παραγωγή: Arbor Cultus Productions

Πληροφορίες:
Ώρα προσέλευσης: 19:30
Ώρα Έναρξης: 21:00

Προπώληση: 15€
Ταμείο: 17€
Δωρεάν είσοδος για παιδιά έως 12 ετών

Προπώληση: Ticketmaster.gr

Δήμος Αθηναίων: Η Ανοιχτή Γειτονιά 15 λεπτών – 7η Δημοτική Κοινότητα
2025-09-15 18:30 - 22:00 | Αίθουσα Εκδηλώσεων 7ης ΔΚ, Πανόρμου 59, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στηn 7η ΔΚ στην Αίθουσα Εκδηλώσεων της 7ης κοινότητας

Nightstalker – Naxatras στην Τεχνόπολη
2025-09-14 20:45 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Εκδήλωση

Δύο κορυφαίες μπάντες ενώνουν ξανά τις δυνάμεις τους!
Οι Nightstalker και οι Naxatras επιστρέφουν στην Τεχνόπολη για μια δυνατή βραδιά, έπειτα από την περσινή τους συνύπαρξη που άφησε ανεξίτηλο το αποτύπωμά της στο συναυλιακό καλοκαίρι της Αθήνας.
Φέτος, το ραντεβού έχει κάτι παραπάνω από την ατμόσφαιρα ενός εκρηκτικού live: και οι δύο μπάντες καταφθάνουν με τα νέα τους άλμπουμ που ήδη έχουν προκαλέσει αίσθηση στην ελληνική και ευρωπαϊκή σκηνή. Ένα double bill έντασης, ψυχεδέλειας, θρυλικών riffs και μουσικής υπέρβασης, με δύο σχήματα σε απόλυτα δημιουργική φάση και εξαιρετική φόρμα!
Πληροφορίες:
Πόρτες: 19:30
‘Eναρξη: 20:45
Τιμή εισιτηρίων: Προπώληση 15€, Ταμείο 18€
(Ελεύθερη είσοδος για παιδιά μέχρι 10 ετών)
Προπώληση:
Ηλεκτρονικά: ticketmaster.gr
Facebook Event: https://www.facebook.com/events/565465569774419
Παραγωγή & Επικοινωνία: Goodheart Productions
Nightstalker – Return From The Point of No Return
Μετά από περισσότερες από δύο δεκαετίες που κυριάρχησαν στη σκηνή του underground, οι Nightstalker επέστρεψαν με το πιο τολμηρό άλμπουμ τους μέχρι τώρα. Στο “Return From The Point of No Return”, ο χαρακτηριστικός ήχος των Nightstalker με τα τραχιά και βαριά blues riffs και τους υπνωτιστικούς ρυθμούς, επισφραγισμένος από τα επιβλητικά φωνητικά του θρυλικού frontman Argy, γίνεται πιο βαθύς, πιο σκοτεινός και πιο επεκτατικός.
Αυτό το νέο άλμπουμ είναι μια ξεκάθαρη δήλωση της πρόθεσης τους: οι Nightstalker δεν βρίσκονται εδώ για να ακολουθήσουν τάσεις, καθώς οι ίδιοι έχουν χαράξει τον δρόμο για μια ολόκληρη γενιά Ελλήνων stoner rockers. Κάθε στοιχείο αυτού του άλμπουμ μοιάζει με μια ηλεκτρισμένη πρόσκληση σε δράση, καλώντας τους fans να σηκώσουν τις γροθιές τους στον αέρα, ενωμένοι.
Το “Return From The Point of No Return” αποτελεί έναν θρίαμβο του heavy rock και μια αδιάψευστη απόδειξη της κληρονομιάς τους.
ΑΚΟΥΣΤΕ ΤΟ – https://orcd.co/nightstalker_returnfromthepointofnoreturn
NIGHTSTALKER links
Website ⎜Facebook ⎜Bandcamp ⎜Instagram ⎜Spotify

Naxatras – V
Οι Naxatras έχουν περάσει πάνω από μια δεκαετία διαμορφώνοντας μια ξεχωριστή παρουσία στη σκηνή του hard psych. Το νέο άλμπουμ τους, “V”, αντικατοπτρίζει τη δέσμευση του συγκροτήματος απέναντι στον πειραματισμό και την εξέλιξη. Τα συστατικά του ήχου των Naxatras έχουν πολλαπλασιαστεί και οι επιρροές τους έχουν διευρυνθεί, ενσωματώνοντας όχι μόνο τα κλασικά σημεία αναφοράς του progressive rock των ’70s, αλλά και στοιχεία παγκόσμιας μουσικής και ηλεκτρονικών ήχων, προσφέροντας τραγούδια που είναι ταυτόχρονα αυστηρά δομημένα και τολμηρά εκτεταμένα.
Οι Naxatras διαθέτουν πλέον μια πιο διευρυμένη σύνθεση που περιλαμβάνει πλήκτρα και περισσότερα κρουστά, κάτι που τους επέτρεψε να υιοθετήσουν ένα πιο περίπλοκο στυλ παραγωγής, συνδυάζοντας τη χαρακτηριστική αναλογική τους ζεστασιά με μια νέα διαύγεια και πολυπλοκότητα. Το “V” ισορροπεί ανάμεσα στο άμεσο και το περιπετειώδες, οδηγώντας τους ακροατές σε ένα ταξίδι που είναι τόσο γειωμένο όσο και κοσμικό.
Αυτό είναι κάτι περισσότερο από ένα άλμπουμ: είναι μια καθοριστική στιγμή για τους Naxatras. Με τον τεράστιο πλούτο επιρροών και την εμπειρία ετών να συγκλίνουν, το “V” σηματοδοτεί ένα νέο κεφάλαιο, επαναβεβαιώνοντας τη θέση τους ως ένα από τα πιο οραματικά σχήματα στο τοπίο του progressive rock.
ΑΚΟΥΣΤΕ ΤΟ – https://orcd.co/naxatras_V
NAXATRAS links
Website | Facebook ⎜Bandcamp ⎜Instagram ⎜Youtube ⎜Spotify

Σινεμά κάτω από τα αστέρια: Επικίνδυνες Ψαρικές Αποστολές
2025-09-14 20:30 - 22:00 | 63ο Γυμνάσιο Αθηνών, Αμφιπόλεως 52, Αθήνα, Greece
Ένας μικρός καρχαρίας ανακαλύπτει μία σειρά από υφάλους γεμάτους αυγά, ενώ παίζει στον ωκεανό με τους φίλους του και προσπαθεί να τα σώσει από τους λαθροκυνηγούς.

Σινεμά κάτω από τα αστέρια: Ντάμπο
2025-09-14 20:30 - 22:00 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Από την Disney και τον οραματιστή σκηνοθέτη Τιμ Μπάρτον η ζωντανής δράσης περιπέτεια, Ντάμπο, βασισμένη στην πολυαγαπημένη κλασική ταινία, δίνει αξία στη διαφορετικότητα, υμνεί την οικογένεια και αφήνει τα όνειρα να μας ταξιδέψουν. Ο ιδιοκτήτης τσίρκου Μαξ Μεντίτσι (Ντάνι Ντε Βίτο) επιστρατεύει τον πρώην αστέρα Χολτ Φάριερ (Κόλιν Φάρελ) και τα παιδιά του να φροντίσουν έναν νεογέννητο ελέφαντα του οποίου τα τεράστια αφτιά είναι αιτία χλευασμού σε ένα ήδη ξεπεσμένο τσίρκο. Αλλά όταν ανακαλύπτουν ότι ο Ντάμπο πετάει, το τσίρκο ξαναζεί τις παλιές του δόξες, προσελκύοντας τον επιχειρηματία Β. Α. Βάντεβιρ (Μάικλ Κίτον), ο οποίος τοποθετεί το παράξενο παχύδερμο στο νέο του φαντασμαγορικό σόου, την Ονειροχώρα. Ο Ντάμπο απογειώνεται σε νέα ύψη στο πλευρό της γοητευτικής και ταλαντούχας ακροβάτριας Κολέτ Μαρσάντ (Εύα Γκριν) – ώσπου ο Χολτ ανακαλύπτει ότι κάτω από την εκτυφλωτική λάμψη, η Ονειροχώρα κρύβει σκοτεινά μυστικά.

Σινεμά κάτω από τα αστέρια: Σταχτοπούτα
2025-09-14 20:30 - 22:00 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Μέρος της Walt Disney Signature Collection και του αναγνωρισμένου Εθνικού Μητρώου Κινηματογράφου, η κλασική ταινία κινουμένων σχεδίων της Ντίσνεϊ Σταχτοπούτα είναι αγαπητή από γενιές θαυμαστών για τη διαχρονική ιστορία της, τους αξέχαστους χαρακτήρες και την εμβληματική τέχνη. Μοιραστείτε τη μαγεία καθώς η καλοσυνάτη κι εργατική Σταχτοπούτα ανταμοίβεται με μια μαγεμένη βραδιά στον βασιλικό χορό. Χρειάζεται μόνο η βοήθεια των πιστών φίλων της, των ποντικών Ζακ και Γκας, και ένα νεύμα της νεραϊδονονάς και λίγο “Μπίμπιντι – Μπόμπιντι – Μπου”. Γιορτάστε την κληρονομία της κλασικής ταινίας κινουμένων σχεδίων της Ντίσνεϊ, της Σταχτοπούτας, όπου τα όνειρα γίνονται πραγματικότητα!

Σινεμά κάτω από τα αστέρια: Αλαντίν
2025-09-14 20:30 - 22:00 | 8ο Γυμνάσιο Αθηνών, Νικοπόλεως 33, Αθήνα, Greece
Στα βάθη της μαγευτικής πόλης της Βαγδάτης, ένας αλητάκος με το όνομα Αλαντίν και η πονηρή μαϊμού του, ο Αμπού, παλεύουν να σώσουν την πριγκίπισσα Γιασμίν. Η ζωή του Αλαντίν αλλάζει όταν εντελώς τυχαία τρίβει ένα παλιό λυχνάρι απ’ όπου ελευθερώνεται ένα γλυκύτατο Τζίνι, το οποίο υπακούοντας τις εντολές του νέου αφεντικού, τον μετατρέπει σε πρίγκιπα. Αλλά ο μέγας βεζίρης Τζαφάρ και ο δολοπλόκος παπαγάλος του, ο Ιάγος, θέλουν να κλέψουν το λυχνάρι και τις δυνάμεις που αυτό κρύβει. Ο Αλαντίν τώρα για να μπορέσει να τους νικήσει και να κερδίσει την καρδιά της Γιασμίν, πρέπει να αποδείξει ότι είναι πρίγκιπας εκεί που μετράει περισσότερο… στην καρδιά.

Επόμενη Στάση: Κυψέλη
2025-09-14 19:00 - 23:59 | Δημοτική Αγορά Κυψέλης
Από τις 14 Σεπτεμβρίου και για επτά Κυριακές, η Δημοτική Αγορά Κυψέλης ανανεώνει το ραντεβού μας με την ιστορία, τους κατοίκους και τους δρόμους μιας γειτονιάς που δεν σταματά να εμπνέει!
Σεπτέμβριος – Οκτώβριος 2025
Προπώληση more.com
Μετά τις sold-out διαδρομές των προηγούμενων ετών, η Δημοτική Αγορά Κυψέλης και το Βιομηχανικό Μουσείο Φωταερίου, σε συνεργασία με την ομάδα θεάτρου Ανεμόμυλοι, μας προσκαλούν και πάλι στη θεατρική διαδρομή «Επόμενη Στάση: Κυψέλη» – ένα νοσταλγικό «ταξίδι» στην καρδιά της πιο πολύχρωμης, πολυπολιτισμικής και ζωντανής γειτονιάς της Αθήνας, όπου κάθε της γωνιά κρύβει και μια ιστορία.
Για 6η σεζόν, οι θεατρικοί ξεναγοί Μάγδα Γκουβέρου και Χρήστος Χριστόπουλος μετατρέπουν τους δρόμους, τα στενά και τις πλατείες της Κυψέλης σε θεατρική σκηνή, μπαινοβγαίνουν από την αφήγηση στους ρόλους, από τα ντοκουμέντα στη μυθοπλασία και από το σήμερα της γειτονιάς στο πλούσιο παρελθόν της, και μας παρασύρουν σε μια μοναδική βιωματική εμπειρία. Ξενάγηση, παράσταση, performance, παιχνίδι, ιστορικός περίπατος – η «Επόμενη Στάση: Κυψέλη» δεν είναι τίποτε από όλα αυτά, αλλά και όλα αυτά μαζί!
Ποιο είναι το παλαιότερο άγαλμα της περιοχής; Οι πάπιες τραγουδάνε ακόμα; Πόσοι Δήμαρχοι έγιναν αγάλματα; Ποιοι σύχναζαν στην Quinta; Τι δουλειά έχει ο Τσέχοφ στην Κυψέλη; Οι απαντήσεις ζωντανεύουν στα επτά νέα κυριακάτικα ραντεβού της διαδρομής, μέσα από αφηγήσεις, τραγούδια, ταινίες, φωτογραφίες, ιστορίες και αστικούς μύθους που μπλέκουν το πραγματικό με το φανταστικό.
Από τη Λέλα Καραγιάννη έως την Άννα Βίσση, από τον Φωκίωνα Νέγρη μέχρι τον Μένη Κουμανταρέα, από το Paezano ως τη Βιολέτα, από το 15ο Γυμνάσιο Θηλέων στο μπιλιάρδο και από το 608 στο gentrification: Όλα χωράνε σε μια διαδρομή, με αφετηρία τη Δημοτική Αγορά Κυψέλης και προορισμό όχι μόνο τη θρυλική γειτονιά της Αθήνας, αλλά και ένα κομμάτι του εαυτού μας.
Πληροφορίες
«Επόμενη Στάση: Κυψέλη», σεζόν 6
Συντελεστές: Ομάδα Θεάτρου Ανεμόμυλοι
Έρευνα-δραματουργία: Χρήστος Χριστόπουλος
Αντικείμενα-κατασκευές: Κατερίνα Χατζοπούλου
Επιμέλεια κίνησης: Κική Μπάκα
Θεατρικοί ξεναγοί: Μάγδα Γκουβέρου, Χρήστος Χριστόπουλος
Συνοδός-διαχείριση κοινού: Σοφία Νικολοπούλου
Ημερομηνίες & ώρες

Κυριακή 14.09 | 19:00
Κυριακή 21.09 | 19:00
Κυριακή 28.09 | 19:00
Κυριακή 05.10 | 19:00
Κυριακή 12.10 | 19:00
Κυριακή 19.10 | 19:00
Κυριακή 26.10 | 19:00
Διάρκεια δράσης: 80′
Για πληροφορίες και κρατήσεις για ομαδικές συμμετοχές άνω των 10 ατόμων, επικοινωνήστε μέσω email στο hello@dak.com.gr ή τηλεφωνικά στο 2104400545 (ημερομηνίες και ώρες διαδρομής κατόπιν συνεννόησης).
Σημείο Συνάντησης: Δημοτική Αγορά Κυψέλης / είσοδος Έκθεσης, επί της Φωκίωνος Νέγρη. Παρακαλούνται οι κάτοχοι των εισιτηρίων να βρίσκονται στον χώρο από τις 18:45.
Εισιτήριο: 10€. 7€ για ανέργους, φοιτητές, ΑμεΑ και άτομα ηλικίας 65+
Προπώληση εισιτηρίων μέσω more.com

Δήμος Αθηναίων: Η Ανοιχτή Γειτονιά 15 λεπτών - 1η Δημοτική Κοινότητα
2025-09-14 18:30 - 22:00 | 1ο Πρότυπο Γυμνάσιο Αθηνών, Αδριανού 114, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 14 Σεπτεμβρίου, στη 1η ΔΚ στο 1ο Πρότυπο Γυμνάσιο Αθηνών

Εκείνος και Εκείνος
2025-09-13 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Μια σατιρική, ανατρεπτική κωµωδία σε σκηνοθεσία Αλέξανδρου Ρήγα, βασισµένη στο φηµισµένο και εµβληµατικό έργο του Κώστα Μουρσελά, µε τους Γιώργο Κωνσταντίνου, Λεωνίδα Κακούρη, ∆ηµήτρη Σταρόβα και Σοφία Μανωλάκου.
Η παράσταση διατίθεται µε υπηρεσίες προσβασιµότητας: διερµηνεία στην Ελληνική Νοηµατική Γλώσσα, υπερτιτλισµό για λόγους προσβασιµότητας και ακουστική περιγραφή.
Μία ώρα πριν από την έναρξη, θα πραγµατοποιείται απτική ξενάγηση στα σκηνικά στοιχεία, ενώ τα άτοµα που θέλουν να κάνουν χρήση των υπηρεσιών προσβασιµότητας, αφού προµηθευτούν το εισιτήριό τους, παρακαλούνται να πραγµατοποιήσουν τις κρατήσεις τους µέσω του askatlasep@gmail.com.

Οι υπηρεσίες προσβασιµότητας στην παράσταση σχεδιάζονται και παρέχονται από την ATLAS E.P. και υποστηρίζονται από την Οµάδα Εργασίας Προσβασιµότητας και Συµπερίληψης του ∆ήµου Αθηναίων.
Εισιτήρια: 5€
